สวัสดีค่ะ อยากสอบถามค่ะ ประจำเดือนเลื่อนไม่มา 3 วันแล้วค่ะ จากปกติประจำเดือนมาตรงทุกเดือนค่ะ มีเพศสัมพันธ์ล่าสุดวันที่ 23 พ.ย. ช่วงใกล้ตกไข่ และมีการป้องกันค่ะ แต่ตอนนี้ประจำเดือนยังไม่มาเลยค่ะเลื่อนมา 3 วันแล้วค่ะ อยากสอบถามคุณว่า 1.มีโอกาสท้องไหมคะ 2.ประจำเดือนสามารถเลื่อนได้มากสุดกี่วันคะ 3.ประจำเดือนเลื่อนได้กี่วันจึงควรสตรวจ หรือไปตรวจที่แพทย์ได้คะ 4.ถ้ากินยาสตีรเบนโลจะสามารถช่วยให้ประจำเดือนมาได้ไหมคะ
สวัสดีค่ะ ประจำเดือนที่ไม่มาไป 3 วันนั้น จะถือว่าช้าผิดปกติเมื่อประจำเดือนมาช้าไปเกินกว่า 35 วันจากรอบก่อนสาเหตุของการที่ประจำเดือนมาช้าผิดปกติอาจจะเกิดจาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล เป็นต้นซึ่งมีโอกาสตั้งครรภ์ได้ค่ะ แม้จะน้อยถ้าเป็นเพศสัมพันธ์ที่ป้องกันด้วยถุงยางอนามัย และควรจะซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ซึ่งถ้าประจำเดือนขาดหายไปแล้วน่าจะให้ผลบวกได้ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป ตอนนี้ไม่ควรซื้อยาสตรีใดๆมาใช้เอง เพราะยังไม่ทราบสาเหตุที่แน่ชัด และการได้ยาสตรีที่อาจมีส่วนผสมของฮอร์โมนเข้าไปเพิ่ม อาจทำให้มีเลือดออกผิดปกติทางช่องคลอดและเกิดความสับสนในการให้การวินิจฉัยมากขึ้นไปอีก